
Dragi Camarazi! 

Cil nespusă tristeţe şi durere, anunţăm încetarea din viaţă 
a Comandatului Legionar VASILE lASINSCHI pe data de 3 
Noiembrie a.cr., la orele 12,15 la Madrid-Aravaca, în Căminul 
Cultural Moţa-Marin. 

In sala de festivităţi a Căminului —ridicat prin hărnicia 
neobosită şi prin truda lui continuă— a fost aşezat sicriul, în¬ 
cadrat de numeroase coroane şi buchete. 

Preotul Protoiereu Vasile Boldeanu din Paris, Preotul Pro- 
toiereu D. Em. Popa din Freiburg-Germania şi Preotul Anchi- 
dim Uşeriu din Washington — USA, au oficiat liturghia, ur¬ 
mată de slujba înmormântării în prezenţa profund îndurera¬ 
tei soţii. Doamna Virginia şi a unui număr impresionant de 
camarazi, prieteni şi cunoscuţii pe care dragostea ce i-o purtau 
D-lui lasinschi i-a adunat, de aproape şi de departe, pentru a-1 
conduce la locul de veşnică odihnă. 

Purtat pe umerii camarazilor săi: Papanace, Apostolescu, 
Răuţă, Indrieş, Perifan şi Nagacevschi, Duminică 5 Noiembrie 
a.cr., orele 11,45 a părăsit pentru totdeauna locul pe care omul 
şi legionarul Vasile lasinschi «l-a sfinţit». 

Dintre participanţi remarcăm: 
din Italia: dl Constantin Papanace; 

din Franţa: dnii Ionel Eitel, Petre Indrieş cu Doamna, ing. 
lancu Perifan şi Ion Rotam; din Germania: dnii Dr. Victor 
Apostolescu, Ing. Ernest Boiu, Constantin Nagacevschi, din 
Spania: dna Elena Beneyto, dna Stela Candeleanu, dl Ştefan 
Chendi, Ministral Nicolae Dimitrescu, dl şi dna Francisco Ga- 
lea, dna Jeana Ghenea, dna Elena Ghibelsaco, dl şi dna Vintilă 
Horia cu dra Cristina Horia, dl Mircea Izvemiceanu, dl Cons- 

tantin Lupescu, dna Maria Morariu, dl Lt. Mircea Neagu, dl 
Cpt. Nicolae Opriş, dna Teresa Ortega, dl şi dna Eraldo Pinto- 
ri cu dra Letiţia Pintori, dl şi dna Traian Popescu, dl Chirii 
Popovici cu dna Maria Droc-Popovici, dl prof. Aurel Răuţă, 
dl şi dna Nicolae Şeitan, dl Nicolae Şerbănescu, dl Ştefănescu- 
Govora, dl şi dna ing. Petre Sorici, dl prof. George Uscătescu, 
dl şi dna Vasile Uscătescu cu dl Uscătescu, dl Enrique Ferran- 
do cu studenţii care locuiesc la Cămin, Maice de la Coventul 
din Aravaca, şi numeroşi vecini. 

Comandantul Legionar Vasile lasinschi, angajat în lupta 
naţională românească încă de pe băncile şcolii, l-a urmat pe 
Căpitanul nostru şi Mişcarea lui cu fiece clipă din viaţa sa. 
A trecut prin toată gama suferinţelor legionare şi s’a bucurat 
şi de toate momentele de înălţare legionară. Fascinat de şcoala 
spirituală a Căpitanului, el a urmat-o şi a cultivat-o în toată 
severitatea ei devenind un adevărat «Patriarh» al virtuţilor le¬ 
gionare. 

O evocare a nobilului luptător naţionalist, a legionarului 
cu toată dăruirea sufletească se va face pe larg cu altă ocazie. 

Despărţirea noastră de Comandantul Legionar, Preşedin¬ 
tele Consiliului Legiunii, VASILE lASINSCHI, copleşeşte ini¬ 
mile noastre ale tuturora de durere. Viaţa lui, lupta lui însă 
trebuie să ne rămână mereu exemplu viu şi îndemn continuu 
pe drumul nostru greu legionar. 

Trăiască Legiunea şi Căpitanul! 
Consiliul Conducător 
al 

Mişcării Legionare 
Constantin Papanace 
Nicolae Şeitan 
Dr. Vasile Andrei 


Redăm în paginile ce urmează Cuvântul rostit de dl Cdt. 
Leg. Constantin Papanace într’o şedinţă cu toate onorurile le- 

gionare ce i se cuveneau dlui Cdt. Leg. V. lasinschi şi care a 
premers slujbei religioase, după cum şi Cuvântările ţinute în 
timpul acesteia de Protoiereii Vasile Boldeanu din Paris şi 
D. Em Popa din Freiburg —Germania, Preot Anchidim Uşeriu 
din Washington— USA, dl Eraldo Pintori, Nic. Şeitan. 

C. Papanace: 


Mi-a revenit dureroasa sarcină sa rostesc în numele 
Mişcării Legionare cuvântarea de grea despărţire de Dom¬ 
nul Vasile lasinschi, camaradul şi comandantul nostru 
iubit şi stimat. 

Moartea Domnului Cdt. Vasile lasinschi, a «Bădiei», cum îi 
spuneau cu mult drag camarazii, constituie o grea pierdere 
pentru Mişcarea Legionară. Contribuţia lui la mărturisirea şi 
propagarea crezului legionar, încă de la începutul acestei Miş¬ 
cări naţionale de inspiraţie creştină, a fost impunătoare. O re¬ 
levă Căpitanul în «Pentru Legionari». Scrie el: 

«In întreaga Bucovină, curentul şi organizaţia legio¬ 
nară creşteau sub buna şi priceputa comandă a vechiului 
şi distinsului naţionalist Vasile lasinschi» (păg. 40). 

Prin sinceritatea şi căldura sufletească cu care lua el con¬ 
tact cu oamenii în general şi cu legionarii în special, dl. lasins¬ 
chi însufleţea inimile. Căci legăturile pe care le făcea nu erau 
convenţionale. Ele izvorau din adâncul unei inimi sincere şi 
calde. Această impresie am avut-o din primul moment când 
l-am cunoscut la Jilava. Era în iarna lui 1934. Guvernul libe¬ 
ral, condus de I. G. Duca, deslănţuise sângeroasa prigoană îm¬ 
potriva Mişcării Legionare sau «Garda de Fier», cum era de¬ 
numită pe atunci, deschizându-i un proces cu intenţia evidentă 
de o condamnare premeditată. Dar în acel timp sângeros per¬ 
sista încă —mai ales în armată simţul demnităţii şi al onoarei 

ostăşeşti. Astfel, Curtea Marţiala formată de ostaşi întegri ca 
generalii: Ignat, Constandache, Filip, Dona, Comărnescu, Pro¬ 
curor special gl. Petrovicescu, Comisar regal Hotineanu care 
aveau curajul să judece după conştiinţa lor, respingeau cu dem¬ 
nitate orice ingerinţă din afară şi nu s’au pretat la asemenea 
fapte incorecte, ca să nu spunem mârşave. 

După sentinţa de achitare, Căpiatanul însoţit de camarazii 
implicaţi în acelaş proces, cum era cazul dlui lasinschi, precum 
şi de avocaţii legionari care s’au ocupat de apărare, au plecat 
în pelerinaj la schitul de pe muntele Rarău, la «Pietrele Doam¬ 
nei», unde Căpitanul avea obiceiul să meargă spre a se recule¬ 
ge şi mulţumi lui Dumnezeu că l-a ajutat să treacă teafăr prin 
atâtea şi atâtea primejdii mortale. 

Astfel de clipe şi zile au fost poate cele mai fericite din 
viaţa zbuciumată a dlui lasinschi. Când am fost închişi la Bu- 
chenwald şi apoi la Dachau, răscoleam adesea din fundul amin¬ 
tirilor spre a evada din monotonia îngustelor celule, cu porţi 
masive de stejar şi mici frestruici, cu geamuri opace şi vop¬ 
site. In felul acesta se putea împiedica orice vedere în curtea 
împrejmuită cu ziduri înalte şi masive presărate cu cioburi de 
sticlă, înfipte în tencuiala de ciment armat. 

Toate aceste amintiri din vremurile grele pe care le-am 
străbătut împreună capătă, în aceste momente de eternă des¬ 
părţire, o intensitate mai mare. Numai speranţa radiată de cre¬ 
dinţa creştină, pe care ne-a dăruit-o Mântuitorul, o poate 
atenua. 

Cu aceasta, în momentul marei despărţiri îi spunem dlui 
lasinschi 

«SĂ-ŢI FIE ŢĂRÂNA UŞOARA» 

aşteptând învierea prin Mântuitorul Isus Hristos «a cărui îm¬ 
părăţie nu va avea sfârşit». 

Protoiereu Vas I le Boldeanu: 

Iubiţi credincioşi. 

Am săvârşit Sfânta Liturghie în acest Cămin ridicat în 
amintirea lui Moţa şi Marin si apoi am oficiat slujba înmor¬ 
mântării pentru cel care a fost cu noi în această viaţă trecă¬ 
toare, pentru cel care va fi cu noi, la învierea Neamului Ro¬ 
mânesc, pentru Vasile lasinschi. 

Despre Vasile lasinschi orice s’ar spune, nu poate să în¬ 
treacă ceia ce spime însăşi numele lui, munele de Vasile lasins¬ 
chi, nume intrat cu vrednicie în Istoria poporului român. 

Un neam nu trăeşte prin gloata poporului, ci prin cei care 
simt şi trăesc contactul cu morţii, deoarece senzaţia contactului 
cu morţii dă omului viziunea vieţii de după moarte, dă simţul 
răspunderii şi mai mult, îi dă omului tăria şi puterea respec¬ 
tării angajamentului la faptă de valoare naţională. 

Cazul Vasile lasinschi aş putea spune, caz unic în felul 
lui, cazul de-a trăi peste 40 de ani, de zile, fără nici o întreru¬ 
pere, în contact, public cunoscut, în contact cu două suflete 
de morţi, în contact cu Moţa şi Marin. Un contact contactat şi 
păstrat cu jurământ. 

II văd pe Vasile lasinschi, care mi-a rămas puternic săpat, 
îl văd aşa. Era la începutul anului 1937, eram în trenul mor¬ 
tuar, care aducea din Spania pe Moţa şi Marin, îi aducea în 
Ţară, în două sicrie. 

Trenul a cutreerat Ţara din Nordul Bucovinei, Moldova, 
Ardealul, Oltenia si Muntenia, la Bucureşti. In fiecare gară 
mică sau mare, în timpul zilei, ca şi în timpul nopţii, trenul se 

oprea 5-10 minute, iar în oraşele mari, mai mult. In gară o 
mare de popor, bătrâni, tineri, copii de şcoală, începând cu 
copii de şcoală primară, îngenunchi cu lumânări aprinse aş¬ 
teptau trenul cu Moţa şi Marin. 

In uşa vagonului în care erau cele două sicrie, apărea svelt 
cum a fost toată viaţa, Vasile lasinschi îmbrăcat în cămaşă 
verde, cu braţul întins spre cer, cu o voce de tulnic hăulind 
peste dealuri şi câmpii, Vasile lasinschi lua legământul celor 
sosiţi în calea trenului, legământul «că nu vom uita jertfa 
lui Moţa şi Marin şi că vom continua lupta lor pentru Neam 
şi Ţară». Şi dela poala trenului mortuar, Vasile lasinschi cule¬ 
gea, din Nordul Bucovinei până la Bucureşti, culegea legămân¬ 
tul : «Ne legăm, jurăm, vom lupta pentru Neam şi Ţară». 

Cei bătrâni, din 1937, care se legau cu jurământ, la îndem¬ 
nul lui Vasile lasinschi, au murit. Cei tineri însă, mai cu seamă 
copii de-atunci, simt oameni mari şi se prea poate să fie mari 
şi ca simţire românească, aceştia vor afla, că Vasile lasinschi, 
care le lua legământul, în 1937, a păstrat cu sfinţenie legă¬ 
mântul până când a închis ochii şi ţ^’au încrucişat mâinele pe 
piept. 

Vasile lasinschi pleacă însă dintre noi cu o dorinţă neîm¬ 
plinită. 

Ultima scrisoare, pe care mi-a trimis-o Bădia Vasile lasins¬ 
chi, o scrisoare testamentară se închee cu: «fă părinte Vasile, 
fa ceva pentru înfrăţirea dintre noi. Românii, ca să se realizeze 
o înjghebare de Comunitate ortodoxă românească, cu o ridi¬ 
care de biserică ortodoxă română, aici la Madrid, întru pome¬ 
nirea tuturor morţilor, unii pornind din Spania spre Ţara ro¬ 
mânească, alţii, venind din Ţara Românească spre Spania, toţi 
jertfind pentru Neamul şi Ţara Românească. 

M’am străduit pentru ridicarea Căminului Moţa şi Marin, 
ca sa servească drept loc de pornire pentru o biserică ortodoxă 
română, în Spania, la Madrid. închei scrisoare, a scria Bădia 
Vasile lasinschi, o închei plângând; fă ceva părinte Vasile 
pentru înfrăţire românească.» 

Şi cum Vasile lasinschi a fost Consilier Eparhial al Epis- 

copiei Ortodoxe Române din Europa Occidentală cu sediul la 
biserica română din Paris, aducem salutul Consiliului Epar¬ 
hial şi asigurarea: Bădie Vasile lasinschi mergi liniştit spre 
Lumea drepţilor. Ţi-ai făcut datoria cu prisosinţă, cât ai fost 
în viaţă, cum nimeni altul, dintre cei care râmăn în urmă. 
Promitem că vom face totul pentru înfrăţire şi aşezare de te¬ 
melie bisericească ortodoxă, de tradiţie românească, aici în 
Spania, la Madrid. Nu te vom uita, te vom pomeni şi te vom 
da ca exemplu tineretului, exemplu de bun creştin, de bun ro¬ 
mân, exemplu de Om de omenie. Să-ţi fie ţărâna uşoară, Amin. 

Preot Anchidim Useriu: 


Mult întristată Leliţă şi Doamnă Virginia, Cu¬ 
cernicilor Părinţi şi îndurerată asistenţă. 

Am venit din Washington, capitala Statelor Unite în cali¬ 
tatea mea de paroh al Căminului Cultural Moţa Marin şi mem¬ 
bru al Asociaţiei Culturale Moţa Marin, după cum şi în calita¬ 
tea mea de duhovnic a celui ce astăzi ne părăseşte pentru tot¬ 
deauna. 

Eu am crescut în spirit românesc lângă bădiţa Vasile lasins¬ 
chi. Pe mine mă leagă de el primi mei ani de luptă naţională. 
Nimeni din exilul nostru de aici nu a fost în casa dlor din Ră¬ 
dăuţi, unde eu am fost în compania lui Costică Biciagă, în 
anul 1934. Iar de atunci au trecut anii. 

In tabere pe Rarău, la Storojineţ pe moşia baronului Neagoe 
Flondor, care era sub comanda bădiţei Vasile. 

A venit refugiul care ne-a împrăştiat peste tot pământul 
şi după decenii, studentul de atunci vine să-i regăsească pe 
soţii lasinschi aducându-le binecuvântarea de preot în acest 
locaş care este fructul strădaniilor lor dealungul celor 25 de 
ani. 

Ca să caracterizăm personalitatea bădiţei Vasile lasinschi 
ar fi multe de spus şi nici n’aş vrea să repet cele spuse înain¬ 
tea mea. 

Iată cum el singur se caracterizează când scrie: 

«Legiunea Arhanghelul Mihail s’a ivit în faţa Altarului şi 
este legată de veşnicia Lui; ea rămâne să fie, pe cât încă nu 
este. Şcoală Legionară şi Oaste Spirituală. Ea cuprinde prin 

selecţiune pe omul de credinţă, pe omul de caracter şi pe omul 
de cultură.» 

Grigore Nandriş, învăţat român, care dorea crearea unui 
partid politic în exilul românesc, iată ce scrie la data de 24 
Septembrie 1948, din Londra: 

«Scrisoarea lui lasinschi e un impresionant testament spiri¬ 
tual. Un document de nobleţă sufletească, de o consecuenţă 
totală. Mărturia lui lasinschi e religioasă mai mult decât poli¬ 
tică şi aşa a fost şi Mişcarea din care face parte.» 

Când trenul care aducea sicriele lui Moţa şi Marin a ajuns 
în gara de graniţă cu Polonia, Grigore Ghica Vodă, Coman¬ 
dantul Legionar Vasile lasinschi a primit însărcinarea dela 
Căpitan să ia dealungul traseului ce va fi parcurs, jurământul 
Moţa Marin: 

«Jur în faţa lui Dumnezeu, 

In faţa jertfei voastre sfinte pentru Cristos şi Legiune 

Să rup din mine bucuriile pământeşti 

Sa mă smulg din dragostea pământească 

Şi pentru învierea neamului meu, în orice clipă, să stau 
gata de moarte.» 

Şi a ţinut Vasile lasinschi acest legământ timp de 40 de 
ani, până în acest moment când se duce în Legiunea Căpita¬ 
nului de dincolo. 

Pe lângă crucile grele, care le-au încovoiat spinările, au 
mai avut soţii lasinschi de purtat crueea singurului lor copil, 
care de 29 de ani nu mai ştie nimic de părinţii lui. Vremurile 
învolburate şi răutatea omenească l-au dus până acolo ca să-şi 
părăsească părinţii, care ţineau la el, ca orice părinţi, ca la 
ochii din cap. Aceasta a fost cea mai grea cruce dusă de Vasile 
şi Virginia lasinschi. Dumnezeu însă, care toate le rândueşte, 
le-a rânduit mulţi copii, mai bătrâni decât Dan, însă care ţin 
la dlor poate mai multdecât el. 

Să nu fiţi îngrijată Doamnă Virginia căci noi suntem cres¬ 
cuţi în şcoala Căpitanului şi rămânem aceeaşi cum ne-aţi cu- 

uoscut cu 40 de ani în urmă. D-voastră rămâneţi în grija noas¬ 
tră. D-voastră faceţi parte din sufletul, din grija şi din dragos¬ 
tea noastră. Fiţi liniştită, aveţi încredere în noi şi-n Dunmezeu, 
în care credem toţi şi care le rândueşte toate după voia lui cea 
sfântă. 

Despărţirea aceasta este firească. La toţi ne vine timpul 
şi capătul nesfârşit al vremii. La unii mai degrabă, la alţii mai 
târziu. 

Bădiţa Vasile a fost totuşi unul din cei binecuvântaţi de 
Dumnezeu în zile. Este şi ultimul stegar al Căpitanului. Ar fi 
să fie ultimul Bădiţa Radu Mironovici pe care însă nu-1 mai 
soeotim neştiind nimica de el. Dumnezeu numai, ştie dacă mai 
trăeşte şi în ce condiţii. 

Cu acestea, petrecându-1 pe bădiţa Vasile spre drumul eter¬ 
nităţii, ne cresc îndatoririle noastre faţă de tot ce a visat el şi 
faţă de toată curăţenia lui sufletească ce trebue să ne rămână 
ca o Lacoană în sufletele noastre: a traiului în modestie şi a 
renunţării la preocupările acestei vieţi, aşa precum îl vedem 
că ce duce astăzi. 

Domnul să-i binecuvinteze cărările spre limanul cel lin în 
eternitate. 

Amin! 

Eraldo Pintori : 


Mult regretate Domnule lasinschi. 

Când în îndepărtata toamnă a anului 1940, ca Ministru al 
Muncii şi al Sănătăţii primeai pentru o chestiune de serviciu, 
fără niciun fast, cu o extremă sensibilitate, neobişnuită până 
atunci pe un tânăr şi neînsemnat funcţionar al Legaţiei Italiei 
din Bucureşti, nu puteam bănui că mulţi ani mai târziu şi 
după atâtea vicisitudini, se va lega între noi pe pământul ospi¬ 
talier al Spaniei o adâncă prietenie ajunsă până aproape la 
înfrăţire, care mă obligă, deşi emoţia mă copleşeşte să adaog 
la sentimentele îndoioşetoare ale camarazilor Dtale politici, 
un special cuvânt de despărţire din partea mea şi a familiei, şi 
a prietenilor care în afară de orice politică au găsit în Dta un 
mare creştin, un model de corectitudine, un suflet nobil, un 
om excepţional care a întipărit în toţi care te-au cunoscut un 
exemplu de urmat pentru toată viaţa. Ai dovedit calităţi rare 
de negăsit în aceste timpuri de extrem egoism, şi toţi putem 
spune fără teamă de desminţire că Vasile lasinschi ia cu el o 
veche epocă, care din păcate nu se va mai întoarce. 

Te-am regăsit în împrejurări grele, dar întotdeauna liniş¬ 
tit, senin, plin de atenţie deosebită faţă de toţi acei care te 
apropiau, casa ta veşnic deschisă cu tradiţionala ospitalitate 
românească ştiind să renunţe la tot pentru a primi cu căldură 
pe acei care îţi călcau pragul, dând mult la orice oră, fără a 
cere nimic în schimb. Te-am văzut, deşi te simţeai greu în ulti¬ 
mul timp, colindând spitalele pentru a aduce un cuvânt de 
alinare acelora, printre care şi eu, erau în suferinţă. Te-am 

văzut strecurându-te printre mormintele Românilor presă- 
rând flori cu ochii înlăcrămaţi şi cu buzele rostind rugăciuni 
pentru acei care te-au precedat. 

Cine hi urmărit în acest ultim calvar al vieţii poate mărtu¬ 
risi toată grandoarea acestui om, care nn avea alt gând decât 
acela faţă de ţara lui, faţă de Rădăuţii lui dragi. Chiar în cli¬ 
pele când suferinţa îl copleşea, când nu mai reuşea prin cu¬ 
vinte să-şi exprime dorinţele, în ochii lui se putea totuşi citi o 
fineţe deosebită, un calm impresionant, o expresie de recunoş¬ 
tinţă faţă de acel ce îi era aproape. 

Recunoştinţa acesta însă ţi-o datorăm noi iubite lasinschi, 
noi care am fost onoraţi de prietenia Dtale, noi care prin Dta 
am înţelqprea bine adevăratul sens al prieteniei, noi care prin 
Dta am învăţat să iubim şi mai mult România, ţara pe care 
Dta ai sfinţit-o cu abnegaţie, cu dragoste şi cu sacrificiu. 

Ţara Dtale este departe, dar prezentă prin acest Cămin, 
căruia i-ai dat toată inima Dtale, prezentă prin acei care azi te 
plâng şi care îţi promit că nu te vor uita şi care te vor purta în 
suflete şi te vor păstra ca un scump exemplu de dragoste, de 
altruism şi de prietenie. 

In faţa rămăşiţelor Dtale s’au rugat Atotputernicului repre¬ 
zentanţii religiilor catolice şi ortodoxe veniţi de departe, cu 
dânşii se unesc prietenii Dtale catolici şi ortodoxi. Români şi 
ne Români, toţi înfrăţiţi prin acelaş crez faţă de Dumnezeu, 
Tatăl comun, cu încrederea în splendoarea reînvierii, după 
calvarul aceastei vieţi trecătoare. 

Cu aceste sentimente ne închinăm respectuoşi în faţa restu¬ 
rilor Dtale asigurând pe iubita Doamnă Virginia de toată dra¬ 
gostea noastră şi de toată aprecierea pentru eroica abnegaţie 
dusă până la sacrificiu pentruca suferinţa Dtale pământească 
să-ţi fie mai uşoară. 

Să-ţi fie ţărâna uşoară şi pe noi să ne ajute Dumnezeu să te 
ţinem prezent în inimile noastre. 


Eraldo Pintori 

Nicolae Şeitan: 

La 3 Noembrie 1978, Vineri, la orele 12,15 minute s’a stins 
ca o lumânare Vasile lasinschi. Preşedintele Consiliului Le¬ 
giunii. 

A plecat dintre noi la vârsta de 86 de ani. 

Ţin să evidenţiez câteva date din viaţa acestei mari perso¬ 
nalităţi legionare. S’a născut la 17 Decembrie 1892 în comuna 
Burla din judeţul Rădăuţi. 

încă depe băncile şcolii, ca elev al liceului din Rădăuţi, a 
fost contra introducerii uniformei în acel liceu de către autori¬ 
tăţile şcolare; se urmărea înlăturarea costumului naţional. Şi 
a izbutit. 

Ca student a trecut frontiera vechiului regat dând frâu 
liber nerăbdării lui de a cunoaşte Ţara şi de a se uni cu fraţii 
lui liberi. 

Aparţinea unei generaţii deosebit de sensibilă la proble¬ 
mele neamului. O generaţie care s’a ridicat într’o Bucovină 
de sub ocupaţie străină şi parte din Nordul ţării. Această sen¬ 
sibilitate îl scotea pe elevul şi mai târziu studentul Vasile 
lasinschi mereu în primele rânduri. 

N’a uitat niciodată Bucovina lui dragă, acest colţ de ţară 
ameninţat de invazia jidovească. 

In timpul războiului de reîntregire a fost preşedintele vo¬ 
luntarilor Români bucovineni şi s’a înrolat în armata română. 

A urmat apoi studiile Facultăţii de Farmacie din Iaşi, înţe¬ 
legând prin aceasta să se dedice unei profesiuni cu misiune 
sacră pentru sănătatea Neamului, profesiune acaparată atunci 
exclusiv de evrei. 

In 1920, la Iaşi se va întâlni cu Căpitanul pe primele bari¬ 
cade ale luptei contra infiltrării comunismului în ţara noastră, 
molimă care ameninţa tineretul românesc. 

A condus Societatea de cultură din Cernăuţi. 

In anul 1931 Căpitanul aproba intrarea lui Vasile lasinschi 
în Legiune. Atunci a primit şi Crucea Verde. 

Se ocupă apoi cu organizarea judeţului Rădăuţi, în cadrul 
Legiunii. 

In 1933 ia parte activă în Bucovina la lupta electorală an¬ 
gajată de Căpitan pe toată ţara. 

La 10 Decembrie 1933 este arestat şi face parte din lotul 
fruntaşilor Mişcării judecat şi achitat de Tribunalul militar 
din Bucureşti. 

In vara anului 1934, în tabăra de pe Rarău a fost înaintat 
de Căpitan la gradul de Comandant Legionar şi numit şef al 
taberei de mimcă ajutat de Radu Mironovici. 

In 1935 este numit şef de regiune peste 5 judeţe ale Buco¬ 
vinei plus Botoşani, Dorohoi şi Hotin ocupându-se intens de 
organizarea lor, pe care le va împânzi cu numeroase tabere de 
muncă legionare. 

Vasile lasinschi este una din acele figuri rare ale Mişcării 
Legionare de o frumuseţe sufletească unică. 

Şi-a consacrat viaţa Legiunii până în ultima clipă. 

Când Căpitanul primea la Chica Vodă sicriele lui Moţa 
şi Marin, l-a însărcinat pe comandantul legionar Vasile lasins¬ 
chi să ia jurământul legionărimii din ţară cutremurată de ma¬ 
rea jertfă. Şi acest jurământ suna astfel: 

«Legionari ascultă comanda la mine: 

Jur în faţa lui Dunmezeu, 

In faţa jertfei voastre sfinte pentru Cristos şi Legiune, 

Să rup din mine bucuriile pământeşti. 

Să mă smulg din dragostea pământească. 

Şi pentru învierea neamului meu. 

In orice clipă. 

Să stau gata de moarte. 

Jur...» 

In prigoana din 1938-1940 a fost internat în lagărele dela 
Ciuc şi Vaslui. 

In scurta guvernare din 1940-1941 a fost Ministrul Sănă¬ 
tăţii şi Ocrotirilor Sociale şi al Muncii. 

Din 1941-1944 a fost internat în lagărele Berckenbriik, 
Buchenwald şi Dachau. 

După terminarea războiului este închis de aliaţi în lagărul 
dela Gladbach, unde reuşeşte să scoată Mişcarea de sub acu¬ 
zarea tribunalului internaţional. 

In 1947 se stabileşte în Spania, unde redactează gazeta Li- 
bertatecL, iar în anul 1954, în amintirea eroilor Moţa şi Marin 
pune piatra fundamentală a acestui Cămin construit sub di¬ 
recta lui supraveghere ajutat de soţia dânsului Doamna Vir- 
ginia. 

Ce vreţi mai logic, mai firesc ^ mai coerent, decât această 
realizare aici în refugiu, după cataclisme suferite de ţară şi 
Legiune, decât acest edificiu, ctitorie a lui pe pământul Spa¬ 
niei, unde cădeau doi legionari dintre cei mai buni pentru Cris- 
tos şi Legiune. 

Aspiraţiile şi gândurile sale bogăţia credinţei în Mişcarea 
Căpitanului, I-a dus mereu pe primele metereze ale cetăţii le¬ 
gionare, mereu mai mândră, mereu mai promiţătoare pentru 
viitorul românesc. 

El este la baza Legiunii, cetate a inimii şi a vrerilor româ¬ 
neşti, o viaţă de abnegaţie şi de fidelitate pentru Căpitan şi 
Legiune. 

Prin aportul lui la Mişcare, el este unul dintre legionarii 
care a atins dimensiunea de membru fondator. 

Viaţa lui ce ia contact cu transcendentul va fi pentru noi 
exemplu de dăruire, de îndemn pentru toţi cei ce încearcă un 
moment de slăbiciune, pentru toţi cei ce ar putea greşi faţă 
de Neam şi Legiune. 

Vom simţi lipsa lui în aceste vremuri de dezorientare, când 
legionarul osteneşte să treacă mlaştina desnădejdii. 

II vom avea mereu prezent în mintea şi inima noastră. 

Iar Dv Doamnă, nedespărţită de dânsul în toate clipele 

—şi la bine şi la greu— Dv care aţi îndurat cot la cot cu dân¬ 
sul atâta din calvarul legionar, n’aţi pierdut credinţa şi aţi 
rămas mereu fidelă legionarului Vasile lasinschi. 

Dv care aţi veghiat şi aţi împărtăşit tot greul cu răbdare 
stoică, aţi sacrificat totul pentru a-i alina suferinţele. 

Alături de dânsul, aţi dat din viaţa Dv pentru a ridica acest 
edificiu măreţ, expresia spiritului constructiv legionar şi pe 
care refugiul legionar îl priveşte cu orgoliu. 

Noi ne înclinăm în faţa Dv cu tot respectul şi cu toată re¬ 
cunoştinţa ce Vă purtăm. 

Comandantului Legionar, Vasile lasinschi îi dorim odihnă 
în pace şi-i zicem: Trăiască Legiunea şi Căpitanul! 

